ଭୁବନେଶ୍ୱର, ଏପ୍ରିଲ ୨୩(ଲୋକାଲ ୱାୟାର): କରୋନା ପାଇଁ ସାରାଦେଶ ଲକ୍ ଡାଉନରେ ଥିବା ବେଳେ ରାଜସ୍ଥାନର କୋଟାରେ ଫସିଛନ୍ତି ଜଣେ ଓଡ଼ିଆ ଛାତ୍ରୀ ।
ଲକ୍ ଡାଉନ୍ କାରଣରୁ ଏବେ ହଷ୍ଟେଲ୍ରେ ସମ୍ପୂର୍ଣ୍ଣ ଏକା । ପୂର୍ବରୁ ପୂଜା ଓଡ଼ିଶାରେ ଥିବା ନିଜ ଘରକୁ ଫେରିବା ପାଇଁ ଟ୍ରେନ୍ ଟିକେଟ୍ କରିଥିଲେ ବି ଟ୍ରେନ୍ ବାତିଲ ଯୋଗୁଁ ଫେରି ପାରିନଥିଲେ ।
ଅପରପକ୍ଷେ ଲକ୍ ଡାଉନ୍ ମେ' ୩ ତାରିଖକୁ ବୃଦ୍ଧି ହୋଇଯିବା ଫଳରେ ପୂଜାଙ୍କ ସାଙ୍ଗମାନେ ମଧ୍ୟ ହଷ୍ଟେଲ୍ ଛାଡ଼ି ନିଜ ନିଜ ପରିବାର ସହ ଘରକୁ ଫେରି ଯାଇଛନ୍ତି ।
ପୂଜା ଏବେ ଅନ୍ୟ ଉପାୟ ନ ପାଇ ସୋସିଆଲ୍ ମିଡିଆ ମାଧ୍ୟମରେ ତାଙ୍କୁ ଏଭଳି ପରିସ୍ଥିତିରୁ ଉଦ୍ଧାର କରିବାକୁ ଓଡ଼ିଶା ସରକାରଙ୍କୁ ଅନୁରୋଧ କରିଛନ୍ତି ।
ପୂଜା କହିଛନ୍ତି ଯଦି ଟ୍ରେନ୍ ବା ବସ୍ର ବ୍ୟବସ୍ଥା ଲକ୍ ଡାଉନ୍ ପାଇଁ ସମ୍ଭବ ହୋଇ ପାରୁନି କିମ୍ବା ସରକାର ଏତେ ବାଟରୁ ପୂଜାକୁ ନେବାକୁ କିଛି ବ୍ୟବସ୍ଥା କରିବାକୁ ଇଚ୍ଛା ପ୍ରକାଶ କରୁନାହାଁନ୍ତି ତେବେ ପୂଜାର ପରିବାର ଲୋକଙ୍କୁ ଏଥିପାଇଁ ଅନୁମତି ଦିଅନ୍ତୁ ।
ଅପରପକ୍ଷେ ପୂଜା ରହୁଥିବା ହଷ୍ଟେଲ୍ରେ ଖାଇବା ପିଇବାରେ ଅସୁବିଧା ହେଉଥିବା ବେଳେ ବାରମ୍ବାର ଅଭିଯୋଗ କଲା ପରେ ହଷ୍ଟେଲ କର୍ତ୍ତୃପକ୍ଷ ଏ ଦିଗରେ କୌଣସି ପଦକ୍ଷେପ ନେଉ ନାହାନ୍ତି ।
